Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 26.05.2021

**Αρ. Πρωτ.:** 695

ΠΡΟΣ: κ. Κ. Χατζηδάκη, Υπουργό Εργασίας & Κοινωνικών Υποθέσεων

**ΚΟΙΝ: «Πίνακας Αποδεκτών»**

ΘΕΜΑ: «Ζητείται ενημέρωση για την έκδοση προκήρυξης για τις θέσεις που εκκρεμούν με το ν. 2643/98**»**

**Κύριε Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) η οποία αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία, των ατόμων με χρόνιες παθήσεις και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας, με το παρόν έγγραφό της θέλει να επιστήσει την προσοχή σας σε ένα ζήτημα που αφορά στην έκδοση προκήρυξης με τις θέσεις του δημόσιου τομέα που εκκρεμούν με το ν. 2643/98.

Στο πλαίσιο τηλεδιάσκεψης που είχατε με αντιπροσωπεία της Ε.Σ.Α.μεΑ. την 1η Φεβρουαρίου, είχατε ανακοινώσει την άμεση εκκίνηση των διαδικασιών, ώστε να προκηρυχθούν οι 1.700 περίπου θέσεις εργασίας για αντίστοιχες προσλήψεις στο δημόσιο τομέα ατόμων που υπάγονται στις προστατευτικές διατάξεις του ν. 2643/1998 (άτομα με αναπηρία και συγγενείς τους, πολύτεκνοι, τρίτεκνοι, τέκνα Αγωνιστών Εθνικής Αντίστασης και παιδιά Αναπήρων Πολέμου). Μάλιστα, είχατε επισημάνει ότι το μέτρο αυτό είχε ήδη δρομολογηθεί κατά τους τελευταίους μήνες ύστερα από συνεννόηση των υπουργείων Εργασίας, Οικονομικών και Εσωτερικών.

Μετά το πέρας 4 μηνών από την προαναφερόμενη ανακοίνωσή σας, θεωρούμε ότι θα ήταν χρήσιμο να ενημερωθούν οι προστατευόμενοι του ν. 2643/1998 με μία ανακοίνωση από το γραφείο σας, για την πορεία των ενεργειών σας και την ημερομηνία που προβλέπεται να εκδώσει ο ΟΑΕΔ την προκήρυξη, προκειμένου να πάψει η ανασφάλεια και η αβεβαιότητα που διακατέχει όλους αυτούς τους πολίτες, λαμβάνοντας υπόψη ότι είναι σε αναμονή της επικείμενης προκήρυξης εδώ και 7 χρόνια.

**Κύριε Υπουργέ**,

Πιστεύοντας πως θα ανταποκριθείτε θετικά στο προαναφερόμενο ζήτημα, σας ευχαριστούμε εκ των προτέρων.

Αναμένοντας τις ενέργειές σας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

* Γραφείο Πρωθυπουργού της χώρας
* Γραφείο Υπουργού Επικρατείας, κ. Γ. Γεραπετρίτη
* Γραφείο Υφυπουργού παρά τω Πρωθυπουργώ, κ. Άκη Σκέρτσου
* Γραφείο Υφυπουργού Πρόνοιας και Κοινωνικής Αλληλεγγύης, κ. Δ. Μιχαηλίδου
* Γραφείο Γ.Γ. Κοιν. Αλληλεγγύης και Καταπολέμησης της Φτώχειας, κ. Γ. Σταμάτη
* Γραφείο Γ.Γ. Εργασίας, κ. Α. Στρατινάκη
* Τμήμα Πολιτικών Ένταξης στην Εργασία Ευάλωτων & Ειδικών Ομάδων Υπ. Εργασίας
* Πρόεδρο και Μέλη της Διαρκούς Επιτροπής Κοινωνικών Υποθέσεων της Βουλής
* Οργανώσεις Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |